Inspektora Domo (Jena)

Inspektora Domo (germane: Inspektorhaus) troviĝas en la strato Fürstengraben 26 en Jena, Germanujo. Ĝi estiĝis en kunteksto kun la evoluo de la Botanika ĝardeno. La domo ĝuis novign inter 1825–1827 kaj restaŭradon inter 2014–2024. Historio Goeto, estante de 1776 supera inspektoro pri sciencoj kaj artoj de la granddukujo Saksio-Vajmaro-Eisenach, ofte vizitis Jena. Tasko de li estis tie renovigi la milite detruitan botanikan ĝardenon kaj pensi pri ties evoluigo. En Jena Goeto trovis tempon por ripozumi distance de vajmara rezideja febro kaj renkonti intelektulojn: ekz. la skulptistojn Christian Daniel Rauch kaj Christian Friedrich Tieck, la arĥitekton kaj pentriston Karl Friedrich Schinkel, la verkiston Karl Ludwig von Knebel, la ĥemiiston Johann Wolfgang Döbereiner k.a. En 1945 bombavioj de la Aliancanoj detruis partojn de la nordorienta alo kiu ĝis 1949 estis rekonstruitaj laŭ historiaj planoj. En februaro 2024 Friedrich-Schiller-Universitato Jena rericevis la suverenecon pridoma post dek jaroj de restaŭrado; inaŭguro solena estis en junio 2024 fare de ŝtata sekretario Torsten Weil. Nuntempe la ena Goeta Laboratorio klarigas pri la naturscienca agado de la universala klerulo kiu en novembro 1825, okaze de honoriĝo per doktoreco de la filozofia fakultato, konfesis ke li ŝuldas al la altlernejo de Jena la kompletan sciencistan sinfar-emon. Fonto Thüringer Ministerium für Infrastruktur und Landwirtschaft: Staatssekretär Torsten Weil bei Einweihung des Goethe-Laboratoriums der Friedrich-Schiller-Universität Jena, fare de Konstanze Gerling, Erfurto 2.7.2024 Eksteraj ligiloj "Statische Gebäudesicherung Inspektorhaus" Goeta memorloko - ĉe: thueringen.info "Visit Jena, Inspektorhaus des Botanischen Gartens" (porturistaj etinformoj)